Diari Oficial de la Generalitat Valenciana


Sumari del DOGV 4169, del 16-01-2002 (2002/306)

ACORD de 8 de gener de 2002, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Meliana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/306


Data del document
:   08-01-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Meliana
    * expropiació
    * administració local

ACORD de 8 de gener de 2002, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Meliana. [2002/X306]
  
El Govern Valencià, en la reunió del dia 8 de gener de 2002, adoptà l'acord següent:
  
L'Ajuntament de Meliana, després de l'aprovació del projecte d'obres i el compliment dels requisits legals, va sol·licitar la declaració d' urgent ocupació dels béns i drets afectats per l'expedient d'expropiació forçosa per a l'execució del projecte d'execució del carril per a bicicletes i vianants per a unir els nuclis urbans de Meliana i Roca, i també el sanejament dels abocaments que transcorren pel barri urbà i la connexió amb el barri de Roca.
  
Aquesta declaració d' urgent ocupació es justifica per les raons següents:
  
Les obres d'execució del carril per a bicicletes i vianants per a unir els nuclis urbans de Meliana i Roca, i també el sanejament dels abocaments que transcorren pel barri urbà i la connexió amb el barri de Roca, han de realitzar-se amb celeritat atés que a hores d'ara és impossible el trànsit de vianants entre el barri de Roca i el nucli urbà de Meliana, fet que suposa un risc alt en tractar-se d'una carretera estreta i sense vorera. Respecte a les obres de sanejament i cobriment de la sèquia, la urgència ve determinada per raons de perillositat i salubritat, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no han presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar d'urgent ocupació els béns i drets subjectes a l'expedient d'expropiació forçosa instruït per l'Ajuntament de Meliana per a l'execució del projecte d'execució del carril per a bicicletes i vianants per unir els nuclis urbans de Meliana i Roca, i també el sanejament dels abocaments que transcorren pel barri urbà i la connexió amb el barri de Roca.
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions a l'únic efecte d'esmenar possibles errades produïdes en relacionar els béns afectats per l' urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar els següents recursos:
  
a) Recurs potestatiu de reposició davant el Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercir qualsevol altra via que estimen oportuna.
  
València, 8 de gener de 2002
  
El conseller secretari del Govern Valencià,
  
JOSÉ JOAQUÍN RIPOLL SERRANO